
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οργάνωση και Λειτουργία της Κεντρικής Νομοπα¬ 
ρασκευαστικής Επιτροπής (Κ.Ε.Ν.Ε.). 1 

Αμοιβαίο Κεφάλαιο Επιχειρηματικών Συμμετοχών 
Κλειστού Τύπου (ΑΚΕΣ) με τίτλο: «Α,Κ.Ε.Σ. Ψηφια¬ 
κό Άλμα», διάθεση Πιστώσεων από το Πρόγραμ¬ 
μα Δημοσίων Επενδύσεων και ρύθμιση σχετικών 

θεμάτων για την εφαρμογή του. 2 

Τροποποίηση διατάξεων της υπ’ αριθμ. . 121879/Β1/ 
19.10.2004 (Β' 1658) απόφασης «Καθορισμός του 
Εσωτερικού Κανονισμού Λειτουργίας της Α' Παι¬ 
διατρικής Κλινικής της Ιατρικής Σχολής του Εθνι¬ 
κού και Καποδιστριακού Πανεπιστημίου Αθη¬ 
νών». 3 

Τροποποίηση και παράταση της υπ’ αριθμ. Φ.10021/ 


7303/369/30.3.2005 Απόφασης «Σύσταση Οργανω¬ 
τικού Σχήματος για την περάτωση εκκρεμών συ- 
νταξιοδοτικών υποθέσεων στο ΙΚΑ-ΕΤΑΜ, με κύριο 

έργο την Επιτάχυνση Απονομής Συντάξεων. 4 

Υπαγωγή οικισμών του Δήμου Αλεξανδρούπολης 
στην περιοχή ευθύνης Περιφερειακών Ιατρείων 
(ΠΙ) του Κέντρου Υγείας Σουφλίου του ΓΝ Αλε¬ 
ξανδρούπολης. 5 

Σύσταση Περιφερειακού Ιατρείου (ΠΙ) Τραγάνας, του 

Δήμου Αταλάντης, Νομού Φθιώτιδας. 6 

Απαγόρευση χορήγησης νέων αδειών επιβατηγών 
δημόσιας χρήσης αυτοκινήτων. 7 


Α ΠΟΦΑΣΕΙ Σ 

Αριθμ. 177 (1) 


Οργάνωση και Λειτουργία της Κεντρικής Νομοπαρα¬ 
σκευαστικής Επιτροπής (Κ.Ε.Ν.Ε.) 

Ο ΠΡΩΘΥΠΟΥΡΓΟΣ ΚΑΙ 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 5 της απόφασης του 
Υπουργού Προεδρίας Κυβερνήσεως Α' 5257/26.4.1982 
«Αναμόρφωση συλλογικών οργάνων γνωμοδοτικής και 
αποφασιστικής αρμοδιότητας του Υπουργείου Προε¬ 
δρίας της Κυβερνήσεως». (ΦΕΚ Β' 211), που εκδόθηκε 


βάσει της εξουσιοδότησης του άρθρου 4 παρ. 1 του 
ν.δ. 4352/1964, όπως αυτό επανήλθε σε ισχύ και αντι- 
καταστάθηκε με το άρθρο 4 παρ. 2 του ν. 1232/1982 
«Επαναφορά σε ισχύ, τροποποίηση και συμπλήρωση 
των διατάξεων του ν.δ. 4352/1964 και άλλες διατάξεις» 
(ΦΕΚ Α' 22), πριν το τελευταίο καταργηθεί με το άρθρο 
5 παρ. 2 του ν. 2026/1992 «Ρύθμιση θεμάτων οργάνωσης 
και προσωπικού της δημόσιας διοίκησης και άλλες δι¬ 
ατάξεις» (ΦΕΚ Α' 43). 

2. Τη διάταξη του άρθρου 4 παρ. 5 περ. ε του ν. 2026/ 
1992 «Ρύθμιση θεμάτων οργάνωσης και προσωπικού της 
δημόσιας διοίκησης και άλλες διατάξεις» (ΦΕΚ Α' 43). 

3. Τις διατάξεις των άρθρων 36 περ. ε, 73 παρ. 2 και 
85, καθώς και του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (ΦΕΚ Α' 98) και το γεγονός ότι 
από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 
Συγκρότηση 

1. Η Κεντρική Νομοπαρασκευαστική Επιτροπή (Κ.Ε.Ν.Ε) 
υπάγεται στη Γενική Γραμματεία της Κυβέρνησης. 

2. Η ΚΕ.Ν.Ε αποτελείται από δεκαοκτώ τακτικά μέλη. 
Ως μέλη της ορίζονται εν ενεργεία ή επίτιμοι δικαστι¬ 
κοί λειτουργοί, νομικοί σύμβουλοι και πάρεδροι του 
Νομικού Συμβουλίου του Κράτους, μελή του Διδακτικού 
Επιστημονικού Προσωπικού των Ανωτάτων Εκπαιδευτι¬ 
κών Ιδρυμάτων ως και δικηγόροι. Στα μελή της ΚΕ.Ν.Ε. 
μπορεί να προστεθούν μέχρι πέντε έκτακτα μέλη για 
τη μελέτη ειδικών θεμάτων σε τομείς ειδικών επιστη¬ 
μονικών γνώσεων ή εμπειρίας. Στα μέλη αυτά κατα¬ 
βάλλεται το ήμισυ των κατά μήνα αποζημιώσεων των 
τακτικών μελών. 

3. Τα μελή της ΚΕΝΕ ορίζονται, παύονται και αντικα¬ 
θίστανται με απόφαση του Πρωθυπουργού. 

4. Με απόφαση του Πρωθυπουργού ορίζεται ο Πρόε¬ 
δρος, ο οποίος συντονίζει τις εργασίες της ΚΕ.Ν.Ε. και 
παρέχει υπηρεσίες πλήρους απασχόλησης. Με την ίδια 
απόφαση ορίζονται εκ των λοιπών μελών, και οι δύο 
αντιπρόεδροι της ΚΕ.Ν.Ε. 











25508 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Για την υποβοήθηση του έργου της με την απόφαση 
της παραγράφου 3 ορίζεται Γραμματέας της ΚΕ.Ν.Ε. με 
τον αναπληρωτή του από το προσωπικό της Γενικής 
Γραμματείας της Κυβέρνησης. 

Αρθρο 2 
Αρμοδιότητες 

Αρμοδιότητες της ΚΕΝΕ είναι: 

α) Η επεξεργασία όλων των σχεδίων νόμων και των 
πράξεων νομοθετικού περιεχομένου που υποχρεωτικώς 
παραπέμπονται σε αυτήν, από άποψη συστηματική και 
νομοτεχνική, καθώς και η αρτιότερη διατύπωση του 
κειμένου τους. 

β) Η διερεύνηση της συνταγματικής νομιμότητας των 
προτεινόμενων ρυθμίσεων και της συμβατότητας τους 
με το κοινοτικό και το διεθνές δίκαιο, ιδιαίτερα δε με 
τους κανόνες της Ευρωπαϊκής Συμβάσεως των Δικαι¬ 
ωμάτων του Ανθρώπου (Ε.Σ.Δ.Α) και τη νομολογία του 
Ευρωπαϊκού Δικαστηρίου των Δικαιωμάτων (Ε.Δ.Δ.Α). 

γ) Η επισήμανση των ειδικότερων συνεπειών ή προ¬ 
εκτάσεων που ενδέχεται να έχουν οι προτεινόμενες 
ρυθμίσεις σε οικονομικό ή κοινωνικό επίπεδο. 

δ) Η υπόδειξη στη Διοίκηση της ανάγκης λήψεως πε¬ 
ραιτέρω νομοθετικών μέτρων για την άρση τυχόν συ¬ 
γκρούσεων ή την εναρμόνιση της νομοθεσίας προς την 
συνταγματική, κοινοτική και διεθνή έννομη τάξη. 

ε) Η μελέτη κάθε θέματος στο πλαίσιο των αρμοδιο¬ 
τήτων της, που παραπέμπεται σε αυτήν από τον Πρω¬ 
θυπουργό ή τον Γ ενικό Γ ραμματέα της Κυβέρνησης. 

Άρθρο 3 
Λειτουργία 

1. Ο Πρόεδρος συγκαλεί την Επιτροπή και οργανώνει 
τον τρόπο διεξαγωγής των εργασιών της. 

2. Η Επιτροπή συνεδριάζει σε ολομέλεια με την πα¬ 
ρουσία τουλάχιστον εννέα μελών και σε τμήματα με την 
παρουσία τουλάχιστον πέντε μελών σε κάθε τμήμα. Την 
εκάστοτε σύνθεση των τμημάτων ορίζει ο Πρόεδρος. 

3. Ο Πρόεδρος προεδρεύει στις συνεδριάσεις της ολο¬ 
μέλειας και των τμημάτων. Σε περίπτωση απουσίας ή 
κωλύματος του Προέδρου, στην ολομέλεια ή τα τμήματα 
προεδρεύει αντιπρόεδρος ή άλλο μέλος οριζόμενο υπό 
του Προέδρου. 

4. Μέλος που αδυνατεί να παραστεί σε συνεδρίαση, 
υποχρεούται να ειδοποιήσει εγκαίρως τον Πρόεδρο. 

5. Η επεξεργασία των σχεδίων νόμων, των πράξεων 
νομοθετικού περιεχομένου ή άλλων θεμάτων γίνεται 
ύστερα από εμπεριστατωμένη εισήγηση μέλους της 
Επιτροπής που ορίζεται κάθε φορά από τον Πρόεδρο. 
Εφόσον κρίνεται σκόπιμο, εισηγητής δύναται να ορι- 
σθεί και αντιπρόεδρος. Ο εισηγητής, ανάλογα με το 
θέμα, οφείλει να είναι ενημερωμένος με την τρέχουσα 
σχετική θεωρία και νομολογία, καθώς και με την τυχόν 
τροποποιούμενη νομοθεσία. 

6. Οι παρατηρήσεις της Επιτροπής διατυπώνονται σε 
αναλυτικό πρακτικό, στο οποίο καταχωρίζονται όλες οι 
απόψεις για την υποβοήθηση της Διοίκησης. 

7. Ο Πρόεδρος της Επιτροπής μπορεί να συγκροτεί 
από τα μελή της τριμελείς ομάδες εργασίας στις οποίες 
ορίζει και προεδρεύονται α) για τήν προετοιμασία των 
νομοσχεδίων πριν από τον ορισμό του εισηγητή, β) την 
μελέτη άλλων ειδικών θεμάτων και ιδίως την επεξερ¬ 
γασία και σύνταξη ενιαίων νομοτεχνικών κανόνων για 
την κατάρτιση των νομοθετικών κειμένων, γ) την απλού- 


στευση των διαδικασιών καθώς και άλλων θεμάτων που 
παραπέμπονται στην Κ.Ε.Ν.Ε. από τον Πρωθυπουργό ή 
τον Γ ενικό Γ ραμματέα της Κυβέρνησης. Στις περιπτώ¬ 
σεις β' και γ', το πόρισμα της σχετικής μελέτης, αφού 
εγκριθεί από την Ολομέλεια της Επιτροπής, διαβιβάζε¬ 
ται από τον Πρόεδρο της στον Γ ενικό Γ ραμματέα της 
Κυβέρνησης. 

8. Ο Πρόεδρος μπορεί να αναθέσει σε μέλος της Επι¬ 
τροπής τον έλεγχο σχεδίων νόμων με τους οποίους 
κυρώνονται διεθνείς συμβάσεις ως και σχεδίων κωδίκων, 
που εισάγονται κατόπιν στη Βουλή για ψήφιση κατά 
τη διαδικασία του άρθρου 76, παραγρ. 6 και 7 του Συ¬ 
ντάγματος. Το μέλος της Επιτροπής, κατά το χρονικό 
διάστημα που ασκεί τον έλεγχο των συμβάσεων ή των 
σχεδίων κωδίκων, απαλλάσσεται από τη συμμετοχή του 
στις συνεδριάσεις της ολομέλειας και των τμημάτων. Το 
μέλος αυτό εισηγείται, τελικά, ενώπιον της Κ.Ε.Ν.Ε. 

9. Ο Γ ραμματέας της Επιτροπής, με εντολή του Προ¬ 
έδρου: 

α) φροντίζει για την έγκαιρη πρόσκληση και ενημέρω¬ 
ση των μελών τους για προς επεξεργασία θέματα, 

β) αποστέλλει εγκαίρως στα μέλη αντίγραφα των 
σχετικών κειμένων, 

γ) παρίσταται στις συνεδριάσεις και τηρεί πρακτικά, 

δ) επιμελείται των δακτυλογραφήσεων των επίσημων 
πρακτικών ή άλλων πράξεων της Επιτροπής που θεω¬ 
ρούνται τελικώς από τον Πρόεδρο και υπογράφονται 
από αυτόν και τον Γ ραμματέα. 

ε) Τηρεί πλήρες αρχείο των πρακτικών και άλλων 
πράξεων της Επιτροπής. 

Αρθρο 4 

Συνεργασία με την Διοίκηση 

1. Η Επιτροπή, κατά την άσκηση των αρμοδιοτήτων 
της, συνεργάζεται με το Νομικό Γ ραφείο της Γ ενικής 
Γ ραμματείας της Κυβέρνησης και τις αρμόδιες για την 
σύνταξη των νομοθετικών κειμένων υπηρεσίες των 
Υπουργείων. Οι υπηρεσίες αυτές, καθώς και κάθε υπη¬ 
ρεσία στην οποία απευθύνεται η Επιτροπή, υποχρεού- 
ται να παρέχουν τις πληροφορίες και τα στοιχεία που 
απαιτούνται για την άσκηση των αρμοδιοτήτων της. 

2. Στις συνεδριάσεις της Επιτροπής παρίσταται ένα 
τουλάχιστον μέλος του Νομικού Γραφείου της Γενι¬ 
κής Γραμματείας της Κυβέρνησης, καλούνται δε και 
παρίστανται οι εκάστοτε αρμόδιοι εκπρόσωποι των 
υπουργείων. 

Άρθρο 5 
Αποζημίωση 

1. Στον Πρόεδρο της Επιτροπής, που είναι πλήρους 
απασχόλησης, καταβάλλεται, ενόψει των παρεχομένων 
υπηρεσιών, ειδική μηνιαία αποζημίωση, το ύψος της 
οποίας καθορίζεται με κοινή απόφαση του Πρωθυπουρ¬ 
γού και του Υπουργού Οικονομίας και Οικονομικών. Με 
όμοια απόφαση καθορίζεται και το ύψος της μηνιαίας 
αποζημίωσης που καταβάλλεται στα λοιπά μέλη της 
Επιτροπής, κατά τα προβλεπόμενα στην παραγρ. 1 του 
άρθρου 6 του ν. 2521/1997 (ΦΕΚ Α' 174), όπως ισχύει. 

2. Η συμμετοχή των μελών στις συνεδριάσεις βεβαιώ¬ 
νεται με πράξη του Προέδρου στο τέλος κάθε μήνα. 

Αρθρο 6 

Κατάργηση διατάξεων 

1. Από την έναρξη ισχύος της παρούσας απόφασης 

καταργείται η κοινή απόφαση του Πρωθυπουργού και 
του Υπουργού Οικονομικών 37/8.1.1998 «Οργάνωση και 
λειτουργία της Κεντρικής Νομοπαρασκευαστικής Επι¬ 
τροπής (ΚΕ.Ν.Ε.)» (ΦΕΚ Β'), όπως τροποποιήθηκε αρχι¬ 
κά με την κοινή απόφαση του Πρωθυπουργού και του 
Υπουργού Οικονομικών 1905/11.6.1998 (ΦΕΚ Β' 582) και 
στη συνέχεια με την κοινή απόφαση του Πρωθυπουργού 
και του Υπουργού Οικονομικών 1768/20.6.2001 (ΦΕΚ Β' 
782), με την κοινή απόφαση του Πρωθυπουργού και του 
Υπουργού Οικονομίας και Οικονομικών Υ68/27.4.2004 
(ΦΕΚ Β' 665) και τέλος με την κοινή απόφαση του Πρω¬ 
θυπουργού και του Υπουργού Οικονομίας και Οικονομι¬ 
κών Υ124/6.9.2004 (ΦΕΚ Β' 1370). 

2. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2005 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 12395-Β (2) 

Αμοιβαίο Κεφάλαιο Επιχειρηματικών Συμμετοχών Κλει¬ 
στού Τύπου (ΑΚΕΣ) με τίτλο: «Α.Κ.Ε.Σ. Ψηφιακό Άλμα», 
διάθεση Πιστώσεων από το Πρόγραμμα Δημοσίων 
Επενδύσεων και ρύθμιση σχετικών θεμάτων για την 
εφαρμογή του. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυβέρ¬ 
νηση και τα Κυβερνητικά Όργανα» που κυρώθηκε με το 
άρθρο πρώτο του π.δ. 63/2005 (ΦΕΚ 98/Α/22.4.2005)”. 

2. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.4.2000). 

3. Το π.δ. 81/21.3.2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57/Α/21.3.2002). 

4. Την κοινή απόφαση του Πρωθυπουργού και του 
Υπουργού Οικονομίας και Οικονομικών με αριθμ. 37930/ 
ΔΙΟΕ 1264 (ΦΕΚ Β' 1432/14.10.2005) περί «Καθορισμού 
αρμοδιοτήτων των Υφυπουργών Οικονομίας και Οικο¬ 
νομικών». 

5. Το ν. 2860/2000 (ΦΕΚ 251/τ.Α'/14.11.2000) «Διαχείριση, 
Παρακολούθηση,Έλεγχος Κοινοτικού Πλαισίου Στήριξης 
και άλλες διατάξεις» και ιδιαίτερα το άρθρο 11, όπως 
τροποποιήθηκε και ισχύει σήμερα. 

6. Το άρθρο 35 του ν. 3016/2002 (ΦΕΚ 110/Α/17.5.2002) 
«Εταιρική Διακυβέρνηση, Θέματα Μισθολογίου και άλλες 
διατάξεις» 

7. Το ν. 2992/2002 (ΦΕΚ 54/Α/20.3.2002) «Μέτρα για 
την ενίσχυση της κεφαλαιαγοράς και την ανάπτυξη της 
επιχειρηματικότητας και άλλες διατάξεις» και ιδιαίτερα 
το άρθρο 7. 

8. Τα άρθρα 87, 88 και 89 της Συνθήκης περί Ιδρύσεως 
των Ευρωπαϊκών Κοινοτήτων. 

9. Τον Κανονισμό (ΕΚ) 1260/1999 του Συμβουλίου της 
21.6.1999 «Περί γενικών διατάξεων για τα διαρθρωτικά 


ταμεία», όπως τροποποιήθηκε με τον Κανονισμό 1447/ 
2001 του Συμβουλίου και ισχύει. 

10. Την απόφαση της Επιτροπής των ΕΚ Ε(2000) 
3405/28.11.2000, σχετικά με την έγκριση του Κοινοτικού 
Πλαισίου Στήριξης για τις κοινοτικές διαρθρωτικές πα¬ 
ρεμβάσεις στις περιφέρειες που υπάγονται στον στόχο 
1 στην Ελλάδα, όπως τροποποιήθηκε και ισχύει. 

11. Την με αρ. Θ (2001) 551,14.3.2001, απόφαση έγκρισης 
του ΕΠ «Κοινωνία της Πληροφορίας» από την Επιτροπή 
των ΕΚ με ΑΒΙΝΘΟ 2000/ΘΒ/16/1/ΡΟ/023, όπως τροπο¬ 
ποιήθηκε και ισχύει. 

12. Το συμπλήρωμα Προγραμματισμού του ΕΠ «ΚτΠ» 
που εγκρίθηκε με την αρ. 1/14.5.2001 απόφαση της Επι¬ 
τροπής Παρακολούθησης του ΕΠ «ΚτΠ», όπως τροπο¬ 
ποιήθηκε και σήμερα ισχύει και ειδικά το τμήμα που 
αναφέρεται στο Μέτρο 3.1 και τα κριτήρια επιλογής 
πράξεων του μέτρου αυτού. 

13. Την υπ’ αριθμ. 41637/ΔΙΟΕ 769 κοινή υπουργική 
απόφαση Συγκρότησης της Ειδικής Υπηρεσίας Διαχεί¬ 
ρισης του ΕΠ «Κοινωνία της Πληροφορίας» (ΦΕΚ 1502/ 
Β/8.12.2000) όπως τροποποιήθηκε και ισχύει. 

14. Την υπ’ αριθμ. 16421/340/5.4.2004 απόφαση του 
Πρωθυπουργού και του Υπουργού Οικονομίας και Οι¬ 
κονομικών για τον διορισμό του Ειδικού Γραμματέα για 
την Κοινωνία της Πληροφορίας (ΦΕΚ 101 Γ'/6.4.2004). 

15. Την υπ’ αριθμ. 11297-Β/19.12.2005 απόφαση έντα¬ 
ξης της πράξης «Α.Κ.Ε.Σ. Ψηφιακό Άλμα», του Ειδικού 
Γραμματέα για την Κοινωνία της Πληροφορίας, απο¬ 
φασίζουμε: 

Τη διάθεση πιστώσεων από το Πρόγραμμα Δημοσίων 
Επενδύσεων για τη συμμετοχή του Υπουργείου Οικονο¬ 
μίας και Οικονομικών στο Αμοιβαίο Κεφάλαιο Επιχειρη¬ 
ματικών Συμμετοχών Κλειστού Τύπου (ΑΚΕΣ) με τίτλο: 
«Α.Κ.Ε.Σ. Ψηφιακό Αλμα» και τη ρύθμιση σχετικών θεμά¬ 
των, όπως αυτά προβλέπονται στα κάτωθι άρθρα: 

Αρθρο 1 

Διάθεση Πιστώσεων από ΠΔΕ στο «Α.Κ.Ε.Σ. Ψηφιακό 
Αλμα» και ρύθμιση ειδικών θεμάτων. 

1. Η πράξη με τίτλο: «Α.Κ.Ε.Σ. Ψηφιακό Αλμα», κωδι¬ 
κός έργου 2005ΣΕ01930041 της ΣΑΕ 019/3, που χρημα¬ 
τοδοτείται από το Ε.Π «Κοινωνία της Πληροφορίας», 
και αφορά σε ένα Αμοιβαίο Κεφάλαιο Επιχειρηματικών 
Συμμετοχών Κλειστού Τύπου (ΑΚΕΣ) με τίτλο: «Α.Κ.Ε.Σ. 
Ψηφιακό Αλμα» που θα επενδύει αποκλειστικά σε συμ¬ 
μετοχές σε Μικρομεσαίες ή πολύ μικρές Επιχειρήσεις 
που δραστηριοποιούνται στους τομείς τηλεπικοινωνιών 
και πληροφορικής καθώς και σε επιχειρήσεις οι οποί¬ 
ες βασίζουν την επιχειρηματική τους δραστηριότητά 
στους τομείς αυτούς, θα χρηματοδοτηθεί με μεταφορά 
πιστώσεων από την ΣΑΕ 019/3 του ΠΔΕ 2005 στον έντο¬ 
κο λογαριασμό διαχείρισης διαθεσίμων του Ελληνικού 
Δημοσίου, που τηρείται στην Τράπεζα της Ελλάδος με 
αριθμό 2421080615, επ’ ονόματι του Υπουργείου Οικονο¬ 
μίας και Οικονομικών για την συγκεκριμένη πράξη. 

2. Η μεταφορά των ποσών αυτών θα γίνεται απευ¬ 
θείας από την Τράπεζα της Ελλάδος, άνευ υπολόγου, 
μετά από εντολή της αρμόδιας για την εκτέλεση της 
ανωτέρω ΣΑΕ Υπηρεσίας του Υπουργείου Οικονομίας 
και Οικονομικών. 

3. Η ενταλματοποίηση των ανωτέρω χρηματοδοτήσε¬ 
ων από την αρμόδια Υπηρεσία Δημοσιονομικού Ελέγχου 
του Υπουργείου Οικονομίας και Οικονομικών και η εμ- 

φάνιση των αντιστοίχων δαπανών στον προϋπολογισμό 
δημοσίων επενδύσεων, ενεργείται έναντι των ακόλου¬ 
θων δικαιολογητικών: 

α) Αντιγράφου της εντολής της αρμόδιας Υπηρεσί¬ 
ας του Υπουργείου Οικονομίας και Οικονομικών προς 
την Τράπεζα της Ελλάδος για τη χρηματοδότηση του 
οικείου έργου δημοσίων επενδύσεων, στην οποία θα 
αναφέρεται η παρούσα απόφαση. 

β) Αντιγράφου δελτίου αναγγελίας της Τράπεζας της 
Ελλάδος εκτέλεσης της ανωτέρω υπό (α) εντολής. 

γ) Αντιγράφου δελτίου αναγγελίας της Τράπεζας της 
Ελλάδος μεταφοράς της εν λόγω χρηματοδότησης στον 
λογαριασμό διαχείρισης διαθεσίμων του Ελληνικού Δη¬ 
μοσίου, που προβλέπεται στην πρώτη παράγραφο του 
παρόντος άρθρου. 

4. Τα τυχόν αδιάθετα ποσά τα οποία παραμένουν στον 
ανωτέρω αναφερόμενο λογαριασμό, αποτελούν έσοδο 
του προϋπολογισμού δημοσίων επενδύσεων. Για το σκο¬ 
πό αυτό τα ως άνω ποσά μετά την ολοκλήρωση και εξό¬ 
φληση του αντιστοίχου έργου, κατατίθενται με μέριμνα 
και ευθύνη της αρμόδιας Υπηρεσίας του Υπουργείου 
Οικονομίας και Οικονομικών στον υφιστάμενο λογαρια¬ 
σμό αδιάθετων υπολοίπων παρελθόντων οικονομικών 
ετών που τηρείται στην Τράπεζα της Ελλάδος. 

5. Η καταβολή της συμμετοχής του Υπουργείου Οικο¬ 
νομίας και Οικονομικών στο ενεργητικό του «Α.Κ.Ε.Σ. Ψη¬ 
φιακό Αλμα» κατά τη σύστασή του θα γίνει στο πλαίσιο 
της έγκρισης από την Επιτροπή των ΕΚ του καθεστώτος 
ενίσχυσης όπως αυτό έχει κοινοποιηθεί στην Επιτροπή 
των ΕΚ (ΕΕ 568/2005) με το υπ’ αριθμ. 40883/ΚτΠ 6873 
έγγραφο της Ειδικής Γραμματείας «Κοινωνία της Πλη¬ 
ροφορίας». 

6. Το Υπουργείο Οικονομίας και Οικονομικών θα προ¬ 
χωρήσει στη διενέργεια ανοιχτού διεθνούς διαγωνισμού 
για την ανάδειξη Διαχειριστή και Θεματοφύλακα για 
τη σύσταση του «Α.Κ.Ε.Σ. Ψηφιακό Άλμα», σύμφωνα με 
τις διατάξεις του άρθρου 7 παράγραφος 2 του ν. 2992/ 
2002 .» 

Άρθρο 2 

Εποπτεία 

1. Το «Α.Κ.Ε.Σ. Ψηφιακό Άλμα» θα εποπτεύεται από τον 
Υπουργό Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 54508/Β1 (3) 

Τροποποίηση διατάξεων της υπ’ αριθμ. 121879/Β1/ 
19.10.2004 (Β' 1658) απόφασης «Καθορισμός του Εσω¬ 
τερικού Κανονισμού Λειτουργίας της Α' Παιδιατρικής 
Κλινικής της Ιατρικής Σχολής του Εθνικού και Καπο- 
διστριακού Πανεπιστημίου Αθηνών». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις: 

α) του άρθρου 7 παρ. 5 του ν. 1268/1982 « Γ ια τη δομή 


και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως τροποποιήθηκε με το άρθρο 48 παρ. 2 
του ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173) και αντικαταστά- 
θηκε με την περ. γ' της παρ. 22 του άρθρου 13 του ν. 
3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141), 
β) του άρθρου 4 παρ. 1 εδ. γ' του ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α'159), 
γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το π.δ. 63/2005 (Α' 98), 
δ) του άρθρ. 1, περ. II του π.δ/τος 55/1996 (Α' 48), 
ε) της υπ’ αριθμ. 37930/ΔΙΟΕ 1264/14.10.2005 απόφασης 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 1432), 
στ) της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (ΦΕΚ 608 τ. Β'). 

2. Τη σύμφωνη γνώμη της Γενικής Συνέλευσης της 
Ιατρικής Σχολής του Πανεπιστημίου Αθηνών (συνεδρί¬ 
αση 4η/3.2.2005). 

3. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του προϋπολογισμού του Πανεπιστημίου Αθηνών, 
αποφασίζουμε: 

Άρθρο Μόνο 

Στην υπουργική απόφαση υπ’ αριθμ. 121879/Β1/19.10.2004 
«Καθορισμός του εσωτερικού κανονισμού λειτουργίας 
της Α' Παιδιατρικής Κλινικής της Ιατρικής Σχολής του 
Εθνικού και Καποδιστριακού Πανεπιστημίου Αθηνών» 
που έχει δημοσιευθεί στο ΦΕΚ Β' 1658, επιφέρονται οι 
ακόλουθες τροποποιήσεις: 

α. Στο εδάφιο α' της παρ. 1 του άρθρου 1, το όριο 
ηλικίας ορίζεται από «16 ετών» σε «18 ετών», 
β. Η παρ. 2 του άρθρου 1 αντικαθίσταται ως εξής: 

«2. Η κλινική περιλαμβάνει επιμέρους εργαστήρια και 
ειδικές μονάδες ως ακολούθως: 

α) Τέσσερις (4) ειδικές μονάδες Γενικής Παιδιατρικής, 
για τη φροντίδα βρεφών, νηπίων, παιδιών και εφήβων 
β) Το Χωρέμειο Ερευνητικό Εργαστήριο (Χ.Ε.Ε.) 
γ) Μονάδα Μεσογειακής Αναιμίας (Κληρονομικές αναι- 
μίες) 

δ) Μονάδα Λοιμωδών νόσων - ΑΟδ 
ε) Μονάδα Ειδικών Θεραπειών Αιματολογίας - Ογκο¬ 
λογίας 

στ) Μονάδα Προώρων και Προβληματικών Νεογνών 
ζ) Μονάδα Γαστρεντερολογίας - Ηπατολογίας 
η) Ειδική Μονάδα Ενδοκρινολογίας - Μεταβολισμού 
και Σακχαρώδους Διαβήτη 
θ) Ειδική Μονάδα Λοιμώξεων και Χημειοθεραπείας 
ι) Ειδική Μονάδα Μεταβολικών Νοσημάτων 
ια) Ειδική Μονάδα Παιδιατρικής Ρευματολογίας 
ιβ) Ειδική Μονάδα Παιδιατρικής Πνευμονολογίας 
ιγ) Ειδική Μονάδα Παιδιατρικής Νευρολογίας 
ιδ) Ειδική Μονάδα Αναπτυξιακής και Προληπτικής Παι¬ 
διατρικής 

ιε) Ειδική Μονάδα Μεταβολισμού Ασβεστίου 
ιστ) Ειδική Μονάδα Αιματολογίας 

ιζ) Ειδική Μονάδα Παιδικής Φυματίωσης 
ιη) Ειδική Μονάδα Επιδημιολογίας και Υγείας Παι¬ 
διού 

ιθ) Ειδική Μονάδα Εφηβικής Ιατρικής 
κ) Ειδική Μονάδα Κεφαλαλγίας 
κα) Ειδική Μονάδα Παχυσαρκίας 
κβ) Ειδική Μονάδα Παιδιατρικής Αλλεργιολογίας 
κγ) Ειδική Μονάδα Παιδιατρικής Ανοσολογίας 
κδ) Ειδική Μονάδα Γναθοπροσωπικής χειρουργικής 
και σχετικών συνδρόμων 

κε) Εξωτερικά Ιατρεία (Εφημερίας και Τακτικά) Γενικής 
Παιδιατρικής και όλων των μονάδων» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. Φ10021/27185/1489 (4) 

Τροποποίηση και παράταση της υπ’ αριθμ. Φ.10021/ 
7303/369/30.3.2005 απόφασης «Σύσταση Οργανωτι¬ 
κού Σχήματος για την περάτωση εκκρεμών συνταξι- 
οδοτικών υποθέσεων στο ΙΚΑ-ΕΤΑΜ, με κύριο έργο 
την Επιτάχυνση Απονομής Συντάξεων. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις του άρθρου 8 του ν. 2042/1992 (Α' 
75) «Αύξηση των συντάξεων και άλλες ασφαλιστικές 
διατάξεις». 

2) Το άρθρο 17 του ν.3205/2003 (Α' 297)« Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ,. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις ». 

3) Την υπ’ αριθμ. Φ10021/26672/1866/29.10.2004 (Β' 1659) 
απόφαση του Υπουργού Απασχόλησης & Κοινωνικής 
Προστασίας, «Σύσταση Οργανωτικού Σχήματος για την 
περάτωση εκκρεμών συνταξιοδοτικών υποθέσεων στο 
ΙΚΑ-ΕΤΑΜ, με κύριο έργο την επιτάχυνση Απονομής 
Συντάξεων», όπως αυτή διορθώθηκε με την υπ’ αριθμ. 
Φ10021/7303/369/30.3.2005 (Β' 435) όμοια και συμπλη¬ 
ρώθηκε με την υπ’ αριθμ. Φ.10021/10464/330/17.5.2005 
απόφαση του Υπουργού Απασχόλησης και Κοινωνικής 
Προστασίας και την υπ’ αριθμ. 1682/31.5.2005 (Β' 736) 
απόφαση του Διοικητή ΙΚΑ-ΕΤΑΜ. 

4) Τον στόχο του έργου, που είναι η όσο το δυνατόν ταχύ¬ 
τερη απονομή και πληρωμή συντάξεων ΙΚΑ-ΕΤΑΜ, για την 
εξυπηρέτηση των σκοπών της κοινωνικής ασφάλισης. 

5) Την ανάγκη υποστήριξης των κέντρων απονομών, 
με την ενίσχυση της εργασίας τους, για την αντιμε¬ 
τώπιση εκτάκτων συνθηκών λόγω αναδιοργάνωσης, 
(εκπαίδευση υπαλλήλων απονομών για την εφαρμογή 
και την λειτουργία του Οργανωμένου πληροφοριακού 
συστήματος, κ.λ.π.), των μονάδων ΙΚΑ-ΕΤΑΜ, στα πλαί¬ 
σια εκσυγχρονισμού του ιδρύματος. 


6) Την λειτουργία «Ειδικού Κέντρου» Ανακεφαλαίωσης 
του διανυθέντος χρόνου εργασίας, στην ασφάλιση του 
ΙΚΑ-ΕΤΑΜ και την έκδοση προσυνταξιοδοτικών βεβαι¬ 
ώσεων, ώστε να ελαχιστοποιηθεί ο χρόνος αναμονής 
για την έκδοση συνταξιοδοτικών αποφάσεων. 

7) Την ανάγκη να προσαρμοσθεί το Οργανωτικό Σχήμα 
στις διαμορφωμένες απαιτήσεις του έργου και να επα- 
ναπροσδιορισθούν οι όροι συμμετοχής των μελών, για 
την εξασφάλιση του επιδιωκόμενου αποτελέσματος. 

8) Το υπ’ αριθμ. 3264/4.11.2005 έγγραφο του ΙΚΑ- 
ΕΤΑΜ. 

9) Το άρθρο 90 του π.δ/τος 63/2005 (Α' 98) και το 
γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1) Την παράταση ισχύος της υπ’ αριθμ. Φ10021/26672/ 
1866/29.10.2004 (Β' 1659) απόφασης του Υπουργού 
Απασχόλησης & Κοινωνικής Προστασίας, «Σύσταση 
Οργανωτικού Σχήματος για την περάτωση εκκρεμών 
συνταξιοδοτικών υποθέσεων στο ΙΚΑ-ΕΤΑΜ, με κύριο 
έργο την επιτάχυνση Απονομής Συντάξεων», όπως αυτή 
διορθώθηκε με την υπ’ αριθμ. Φ10021/7303/369/30.3.2005 
(Β' 435) όμοια και συμπληρώθηκε με την υπ’αριθμ. 
Φ.10021/10464/330/17.5.2005 απόφαση του Υπουργού 
Απασχόλησης και Κοινωνικής Προστασίας και την υπ’ 
αριθμ. 1682/31.5.2005 (Β' 736) απόφαση του Διοικητή ΙΚΑ- 
ΕΤΑΜ., για χρονικό διάστημα από 1.1.2006 έως 31.12.2006, 
εκτός εάν με απόφαση του Υπευθύνου του έργου, στη 
διάρκεια λειτουργίας του σχήματος, ορισθεί η λήξη των 
εργασιών σε προγενέστερη χρονική στιγμή. 

2) Την τροποποίηση της ανωτέρω απόφασης ως 
εξής: 

α) Ορίζουμε ως προϋπόθεση συμμετοχής των μελών 
του Οργανωτικού στις εργασίες του σχήματος, την αύ¬ 
ξηση της μηνιαίας παραγωγικότητας των τμημάτων 
ανακεφαλαίωσης, απονομών και πληρωμών, στο πρωϊνό 
ωράριο, ώστε να έχουν δικαίωμα συμμετοχής τα μέλη 
στις εργασίες του σχήματος για τον επόμενο μήνα. 

Ο Δ/ντής του Υποκ/τος διαπιστώνει με έγγραφη εισή¬ 
γηση προς την Ομάδα Διοίκησης του'Εργου, στο τέλος 
κάθε μήνα, το αν συντρέχει η ανωτέρω προϋπόθεση, 
εφόσον συνεκτιμά ποιοτικά και ποσοτικά την πρωινή 
απόδοση των τμημάτων. 

Όσα έχουν ορισθεί από την ανωτέρω Υπουργική από¬ 
φαση για την απαιτούμενη απόδοση των μελών που 
συμμετέχουν στις εργασίες, παραμένουν σε ισχύ. 

β) Συμπληρώνουμε στην σύνθεση του σχήματος: 

• Μία (1) Ομάδα «Τεχνικής Υποστήριξης», αποτελού- 
μενη από πέντε (5) μέλη. 

Κύρια αρμοδιότητα της νέας Ομάδας είναι η μηχανο¬ 
γραφική στήριξη των λοιπών Υποομάδων εργασίας, καθώς 
και της Ομάδας Γραμματειακής υποστήριξης που τηρεί 
αρχείο βάσεων-δεδομένων για τις εργασίες των μελών 
του σχήματος, από την έναρξη της λειτουργίας του. 

Η ομάδα θα συνεργάζεται με την Ομάδα Γραμμα¬ 
τειακής Υποστήριξης, ενώ θα αναφέρεται στην Ομάδα 
Διοίκησης του έργου Επιτάχυνσης των συντάξεων. 

• Όγδοη (8η) Υποομάδα εργασίας «Ειδικού Ανακεφα¬ 
λαιωτικού Κέντρου», η οποία θα αναφέρεται στην Ομάδα 
Διοίκησης του έργου επιτάχυνσης και θα εργάζεται σε 
κτίριο επί της οδού Γερανίου, εκτός ωραρίου (πρωινού 
ή απογευματινού), στο χώρο του Κέντρου ή κατ’οίκον, 
ενώ οι εργασίες της θα παρακολουθούνται από έναν 
(1) Συντονιστή. 

Αρμοδιότητές της είναι η ανακεφαλαίωση χρόνου 
ασφάλισης ΙΚΑ-ΕΤΑΜ, η έκδοση προσυνταξιοδοτικών 
βεβαιώσεων, η παροχή πληροφοριών επί συνταξιοδο- 
τικών θεμάτων και κάθε άλλη σχετική με αυτά εργα¬ 
σία για την επίσπευση της διαδικασίας απονομής των 
συντάξεων. 

Ο καθορισμός των μελών των Ομάδων που συμπλη¬ 
ρώνουν το σχήμα με την παρούσα απόφαση, καθώς και 
οι επιμέρους αρμοδιότητες των μελών της Υποομάδας 
του «Ειδικού Ανακεφαλαιωτικού Κέντρου», αλλά και ο 
καθορισμός της απαιτούμενης απόδοσης αυτών, θα ρυθ¬ 
μίζονται με αποφάσεις του Διοικητή του ΙΚΑ-ΕΤΑΜ. 

Κατά τα λοιπά ισχύει η ανωτέρω τροποποιούμενη 
απόφαση, όπως αυτή διορθώθηκε και συμπληρώθηκε 
μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. Υ3α/ΓΠ 72744 (5) 

Υπαγωγή οικισμών του Δήμου Αλεξανδρούπολης στην 
περιοχή ευθύνης Περιφερειακών Ιατρείων (ΠΙ) του Κέ¬ 
ντρου Υγείας Σουφλίου του ΓΝ Αλεξανδρούπολης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 14, 15 και 17 και 19 του 
ν. 1397/ 1983 «Εθνικό σύστημα υγείας» (ΦΕΚ 143/τ. Α'/ 
83), όπως επαναφέρθηκαν σε ισχύ με το άρθρο 1 του 
ν. 2194/1994. 

2. Τις διατάξεις του ν. 3235/2004 «Πρωτοβάθμια Φρο¬ 
ντίδα Υγείας» (ΦΕΚ 53/τ. Α'/2004). 

3. Τις διατάξεις του άρθρου 5 του ν. 2194/1994 «Απο¬ 
κατάσταση του Εθνικού Συστήματος Υγείας και άλλες 
διατάξεις» (ΦΕΚ 34/τ. Α'/1994). 

4. Τις διατάξεις του ν. 3329/2005 «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις» (ΦΕΚ 81/τ.Α74.4.2005). 

Τις διατάξεις του άρθρου 14,15 και 17 και 19 του ν. 1397/ 
1983 «Εθνικό σύστημα Υγείας» (ΦΕΚ 143/τ. Α'/1983) 

5. Τις διατάξεις του π.δ. 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76/τ.Α'/2000). 

6. Τις διατάξεις του άρθρου 90, του Κώδικα Νομο¬ 
θεσίας για την Κυβέρνηση και τα Κυβερνητικά Όργα¬ 
να, που κυρώθηκε με το άρθρο πρώτο του π.δ. 63/2005 
(ΦΕΚ 98 Α' 2005) και το γεγονός ότι από τις διατάξεις 
της απόφασης αυτής δεν θα προκληθεί δαπάνη στον 
τακτικό προϋπολογισμό. 

7. Την υπ’ αριθμ. ΔΙΔΚ/Φ.1/2/6139/2004 απόφαση ανά¬ 
θεσης αρμοδιοτήτων στους Υφυπουργούς Εσωτερικών; 
Δημόσιας Διοίκησης και Αποκέντρωσης (ΦΕΚ 527 τ.Β'/ 
24.3.2004). 

8. Την υπ’ αριθμ. 37930/ΔΙΟΕ1264/14.10.2005 Απόφαση 
ανάθεσης αρμοδιοτήτων των Υφυπουργών Οικονομίας 
και Οικονομικών (ΦΕΚ 1432/τ.Β'/2005). 


9. Την υπ’ αριθμ. 1/27.5.2005 απόφαση ΔΣ της Δ.Υ.ΠΕ. 
Ανατολικής Μακεδονίας - Θράκης, αποφασίζουμε: 

Οι οικισμοί Αμφιτρίτης, Απαλού, Παλαγίας και Μα¬ 
ΐστρου, του Δήμου Αλεξανδρούπολης, Νομού Έβρου, 
υπάγονται στην περιοχή ευθύνης των Περιφερειακών 
Ιατρείων (ΠΙ) Αισίμης, Ανθειας και Μάκρης του Κέντρου 
Υγείας (ΚΥ) Σουφλίου, του ΓΝ Αλεξανδρούπολης, ως 
εξής : 

1. Ο οικισμός Αμφιτρίτης υπάγεται στην περιοχή ευ¬ 
θύνης του Περιφερειακού Ιατρείου Αισίμης και εξυπη¬ 
ρετείται από αυτό. 

2. Ο οικισμός Απαλού υπάγεται στην περιοχή ευθύνης 
του Περιφερειακού Ιατρείου Ανθειας και εξυπηρετείται 
από αυτό. 

3. Οι οικισμοί Παλαγίας και Μαΐστρου υπάγονται στην 
περιοχή ευθύνης του Περιφερειακού Ιατρείου Μάκρης 
καιεξυπηρετούται από αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2005 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 
-♦- 

Αριθμ. Υ3α/ΓΠ 71244 (6) 

Σύσταση Περιφερειακού Ιατρείου (ΠΙ) Τραγάνας, του 
Δήμου Αταλάντης, Νομού Φθιώτιδας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 3329/2005 «Εθνικό Σύστημα Υγεί¬ 
ας και Κοινωνικής Αλληλεγγύης και λοιπές διατάξεις» 
(ΦΕΚ 81/τ.Α74.4.2005). 

2. Τις διατάξεις του ν. 2889/2001/ΦΕΚ 37 Α72001. 

3. Τις διατάξεις των άρθρων 1 και 5 του ν. 2194/1997/ 
ΦΕΚ 34 Α71997. 

4. Τις διατάξεις του άρθρ. 14, 15 και 17 και 19 του 
ν. 1397/1983/ΦΕΚ 143 Α71983. 

5. Τις διατάξεις του άρθρου 90, του Κώδικα Νομοθεσί¬ 
ας για την Κυβέρνηση και τα Κυβερνητικά Οργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98 Α' 2005) και το γεγονός ότι από τις διατάξεις της 
απόφασης αυτής δεν θα προκληθεί δαπάνη για ανέγερ¬ 
ση κτιρίων και εξοπλισμού καθόσον διατίθεται κτίριο 
κατάλληλα εξοπλισμένο από τον αντίστοιχο Δήμο. 

6. Την υπ’ αριθμ. ΔΙΔΚ/Φ.1/2/6139/04/ΦΕΚ 527 Β'/ 
24.3.2004 Απόφαση ανάθεσης αρμοδιοτήτων στους 
Υφυπουργούς Εσωτερικών. 

7. Την υπ’ αριθμ. 37930/ΔΙΟΕ 1264/14.10.2005 απόφαση 
ανάθεσης αρμοδιοτήτων των Υφυπουργών Οικονομίας 
και Οικονομικών (ΦΕΚ 1432/τ.Β'/2005). 

8. Την υπ’ αριθμ. 2/24. 6.2005 απόφαση ΔΣ του Δ.Υ.ΠΕ. 
Στερεός Ελλάδας, αποφασίζουμε: 

Συνιστάται Περιφερειακό Ιατρείο (ΠΙ) στο Δημ. Δια¬ 
μέρισμα Τραγάνας του Δήμου Αταλάντης, Νομού Φθι¬ 
ώτιδας, με έδρα το Δημ. Διαμέρισμα Τραγάνας του εν 
λόγω Δήμου, ως αποκεντρωμένη μονάδα του Κέντρου 
Υγείας (ΚΥ) Αταλάντης, του ΓΝ Λαμίας της Δ.Υ.ΠΕ. Στε¬ 
ρεός Ελλάδας, που θα εξυπηρετεί την περιοχή του Δημ, 
Διαμερίσματος έδρας του καθώς και τις περιοχές Κυ¬ 
παρισσιού, Κυτρώνης (Κόλακα) και Μεγαπλάτανου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 
-♦- 

Αριθμ. οικ. Α75386/7276 (7) 

Απαγόρευση χορήγησης νέων αδειών επιβατηγών 
δημόσιας χρήσης αυτοκινήτων. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

1/Εχοντας υπόψη: 

α. Τις διατάξεις της παραγράφου 1 του άρθρου 24 του 
ν. 3109/2003(Α' 38) «Ρύθμιση θεμάτων επιβατηγών δημό¬ 
σιας χρήσης αυτοκινήτων και άλλες διατάξεις» σύμφωνα 


με τις οποίες δεν επιτρέπεται η χορήγηση νέων αδειών 
επιβατηγών δημόσιας χρήσης, μέχρι 31.12.2005. 

β. Τις διατάξεις του άρθρου 29α του ν. 1558/1985 
(Α' 137) «Κυβέρνηση και Κυβερνητικά Όργανα» όπως 
σε αυτό προστέθηκε το άρθρο 27 του ν. 2081/1992 
(Α' 154) και αντικαταστάθηκε με την παράγραφο 2α 
του άρθρου 1 του ν. 2469/1997(Α' 125) που κυρώθηκε 
με το άρθρο πρώτο του π.δ. 63/2005 (Α' 98) «Κώδικας 
Νομοθεσίας για την Κυβέρνηση και τα Κυβερνητικά 
Όργανα». 

2. Την υπ’ αριθμ. 18674/4176/26.3.2004 (Β' 536) απόφαση 
του Πρωθυπουργού και του Υπουργού Μεταφορών «Ανά¬ 
θεση αρμοδιοτήτων του Υπουργού Μεταφορών και Επικοι¬ 
νωνιών στον Υφυπουργό Μεταφορών και Επικοινωνιών». 

3. Το γεγονός, ότι, τα κυκλοφορούντο επιβατηγό δη¬ 
μόσιας χρήσης αυτοκίνητα καλύπτουν πλήρως, τις με¬ 
ταφορικές ανάγκες του επιβατικού κοινού. 

4. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Απαγορεύεται η χορήγηση νέων αδειών επιβατηγών 
δημόσιας χρήσης αυτοκινήτων, μέχρι 31.12.2008. 

Η ισχύς της απόφασης αυτής, αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να κυρωθεί με νόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2005 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΝΕΡΑΝΤΖΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙίρ: νννννν.θΐ.ςιΐ' - β-ηηβϊΙ: \Λ/βΐ3ΐτΐ35ίθΓ @ θί.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310)423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ΘυΐΌ, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

ΕΘΚΟ 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 Θυτο προσαυξανόμενη κατά 
1 ΘυΐΌ ανά 50 σελίδες. 

• Η τιμή πώλησης σε μορφή οά-Γοπη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίεχ: 210 - 4071010 ίπΙθΓΠθΙ: ΜΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβι-πβΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α' (Νόμοι, Π .Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65€ 33€ 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Π ρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θυτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) οτον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















